આ સંદર્ભમાં બોલતાં વિરલ શાહે મિડ-ડે LOCALને કહ્યું હતું કે ‘પહેલાં ફુટપાથ પર ટૂ-વ્હીલરો જ પાર્ક થતાં હતાં. આનું મુખ્ય કારણ એ છે કે મોટા ભાગની માર્કેટોમાં પાર્કિંગની વ્યવસ્થા નથી. એની સામે વાહનોમાં જબરો વધારો થઈ ગયો છે. આજના વખતમાં મોટા ભાગના વેપારીઓ અને દુકાનદારો વેહિકલમાં જ અવરજવર કરે છે, જેને પરિણામે હવે ફુટપાથ પર ફોર-વ્હીલરો પણ પાર્ક થવાં લાગ્યાં છે. વાહનોના પાર્કિંગને લીધે રાહદારીઓ ફુટપાથનો ઉપયોગ કરી જ શકતા નથી. આ બાબતમાં ટ્રાફિક-વિભાગમાં ફરિયાદ કરવા છતાં તેઓ એ ફરિયાદને કાને જ ધરતા નથી.’